Document ID: 32006D0911

KOMMISSIONENS BESLUTNING
af 5. december 2006
om ændring af Rådets direktiv 64/432/EØF, 90/539/EØF, 92/35/EØF, 92/119/EØF, 93/53/EØF, 95/70/EF, 2000/75/EF, 2001/89/EF og 2002/60/EF samt af beslutning 2001/618/EF for så vidt angår listerne over nationale referencelaboratorier og statsinstitutter
(meddelt under nummer K(2006) 5856)
(EØS-relevant tekst)
(2006/911/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig artikel 8, artikel 9, stk. 2, artikel 10, stk. 2, og artikel 16, stk. 1, andet afsnit,
under henvisning til Rådets direktiv 90/539/EØF af 15. oktober 1990 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (2), særlig artikel 34,
under henvisning til Rådets direktiv 92/35/EØF af 29. april 1992 om fastsættelse af regler for kontrol med og foranstaltninger til bekæmpelse af hestepest (3), særlig artikel 18,
under henvisning til Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin (4), særlig artikel 24, stk. 2,
under henvisning til Rådets direktiv 93/53/EØF af 24. juni 1993 om minimumsfællesskabsforanstaltninger til bekæmpelse af visse fiskesygdomme (5), særlig artikel 18, stk. 2,
under henvisning til Rådets direktiv 95/70/EF af 22. december 1995 om minimumsfællesskabsforanstaltninger til bekæmpelse af visse sygdomme hos toskallede bløddyr (6), særlig artikel 9, stk. 2,
under henvisning til Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får (7), særlig artikel 19, stk. 2,
under henvisning til Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest (8), særlig artikel 25, stk. 2,
under henvisning til Rådets direktiv 2002/60/EF af 27. juni 2002 om specifikke bestemmelser for bekæmpelse af afrikansk svinepest og om ændring af direktiv 92/119/EØF for så vidt angår Teschener syge og afrikansk svinepest (9), særlig artikel 26, stk. 1, og
ud fra følgende betragtninger:
(1)
I direktiv 64/432/EØF er der fastsat en liste over statsinstitutter og nationale referencelaboratorier, som er ansvarlige for officiel prøvning af tuberkuliner eller reagenser, en liste over nationale referencelaboratorier for kvægbrucellose såvel som en liste over officielle institutter, som er ansvarlige for, at standardantigenet til laboratoriebrug korrigeres efter det officielle EØF-standardserum (E.I. serum) fra Statens Veterinære Serumlaboratorium, København, for så vidt angår enzootisk kvægleukose.
(2)
I henhold til direktiv 90/539/EØF skal medlemsstaterne udpege nationale referencelaboratorier, der er ansvarlige for koordineringen af diagnostiske metoder og disses anvendelse i godkendte laboratorier. De nationale referencelaboratorier er nævnt i direktivet.
(3)
I henhold til direktiv 92/35/EØF skal medlemsstaterne udpege nationale referencelaboratorier, der er ansvarlige for koordineringen af diagnostiske metoder og disses anvendelse i godkendte laboratorier. De nationale referencelaboratorier er nævnt i direktivet.
(4)
I henhold til direktiv 92/119/EØF skal medlemsstaterne udpege nationale laboratorier for hver af de sygdomme, der er nævnt i direktivet. Listen over nationale laboratorier for blæreudslæt hos svin findes i direktivet.
(5)
I henhold til direktiv 93/53/EØF skal medlemsstaterne udpege nationale referencelaboratorier for hver af de sygdomme, der er nævnt i direktivet. Listen over nationale referencelaboratorier for fiskesygdomme findes i direktivet.
(6)
I henhold til direktiv 95/70/EF skal medlemsstaterne udpege nationale referencelaboratorier, der kan udtage prøver og foretage undersøgelser. Listen over nationale referencelaboratorier for sygdomme hos toskallede bløddyr findes i direktivet.
(7)
I henhold til direktiv 2000/75/EF skal medlemsstaterne udpege nationale referencelaboratorier, der er ansvarlige for at foretage laboratorieundersøgelser. De nationale laboratorier er nævnt i direktivet.
(8)
I henhold til direktiv 2001/89/EF skal medlemsstaterne sørge for, at samordningen af normer og diagnosticeringsmetoder varetages af et nationalt laboratorium. De nationale laboratorier er nævnt i direktivet.
(9)
I henhold til direktiv 2002/60/EF skal medlemsstaterne sørge for, at samordningen af normer og diagnosticeringsmetoder varetages af et nationalt laboratorium. De nationale laboratorier er nævnt i direktivet.
(10)
I Kommissionens beslutning 2001/618/EF af 23. juli 2001 om supplerende garantier med hensyn til Aujeszkys sygdom i medlemsstaternes samhandel med svin, om kriterier for de oplysninger, der skal gives om sygdommen, og om ophævelse af beslutning 93/24/EØF og 93/244/EØF (10) er der fastsat en liste over institutter, der er ansvarlige for at kontrollere kvaliteten af ELISA-metoden i hver medlemsstat og producere og standardisere nationale referencesera i overensstemmelse med EF-referenceseraene. Listen findes i beslutningen.
(11)
De kompetente myndigheder i næsten alle medlemsstaterne har indsendt anmodninger om ajourføring af oplysningerne om de nationale referencelaboratorier anført i de lister, der er knyttet til en række direktiver og en beslutning. Hertil kommer, at de nationale referencelaboratorier og statsinstitutter, der er nævnt i de pågældende retsakter, bør anføres i alfabetisk rækkefølge efter medlemsstaternes ISO-kode.
(12)
Af hensyn til klarheden og sammenhængen i EF-lovgivningen bør listerne i tilknytning til de pågældende direktiver og den pågældende beslutning udskiftes.
(13)
Direktiv 64/432/EØF, 90/539/EØF, 92/35/EØF, 92/119/EØF, 93/53/EØF, 95/70/EF, 2000/75/EF, 2001/89/EF og 2002/60/EF samt beslutning 2001/618/EF bør derfor ændres i overensstemmelse hermed.
(14)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Direktiv 64/432/EØF, 90/539/EØF, 92/35/EØF, 92/119/EØF, 93/53/EØF, 95/70/EF, 2000/75/EF, 2001/89/EF og 2002/60/EF samt beslutning 2001/618/EF ændres som angivet i bilaget til nærværende beslutning.
Artikel 2
Denne beslutning anvendes fra tredjedagen efter offentliggørelsen i Den Europæiske Unions Tidende.
Artikel 3
Denne beslutning er rettet til medlemsstaterne.
Udfærdiget i Bruxelles, den 5. december 2006.

Labels: 7
0
18
6